title: 2011/603/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/223

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009
   (2011/603/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009 συνοδευόμενη από τις απαντήσεις του Οργανισμού (1),

               —

               έχοντας υπόψη την σύσταση του Συμβουλίου, της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (3), και ιδίως το άρθρο 21,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0130/2011),

               1.

               εγκρίνει το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 10.

      (2)  ΕΕ L 248 της 16.9.2002, σ. 1.

      (3)  ΕΕ L 53 της 22.2.2007, σ. 1.

      (4)  ΕΕ L 357 της 31.12.2002, σ. 72.


Σημαντική ανακοίνωση νομικού περιεχομένου

|

E1999C0275

Απόφαση της Εποπτεύουσας Αρχής της ΕΖΕΣ αριθ. 275/99/COL της 17ης Νοεμβρίου 1999 για τη θέσπιση κατευθυντήριων γραμμών σχετικά με τις κρατικές ενισχύσεις όσον αφορά τις πωλήσεις ακινήτων από τις δημόσιες αρχές και για την τροποποίηση για εικοστή πρώτη φορά των διαδικαστικών και ουσιαστικών κανόνων στον τομέα των κρατικών ενισχύσεων

Επίσημη Εφημερίδα αριθ. L 137 της 08/06/2000 σ. 0028 - 0032

Απόφαση της Εποπτεύουσας Αρχής της ΕΖΕΣαριθ. 275/99/COLτης 17ης Νοεμβρίου 1999για τη θέσπιση κατευθυντήριων γραμμών σχετικά με τις κρατικές ενισχύσεις όσον αφορά τις πωλήσεις ακινήτων από τις δημόσιες αρχές και για την τροποποίηση για εικοστή πρώτη φορά των διαδικαστικών και ουσιαστικών κανόνων στον τομέα των κρατικών ενισχύσεωνΗ ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο(1), και ιδίως τα άρθρα 61 έως 63,τη συμφωνία ανάμεσα στα κράτη της ΕΖΕΣ σχετικά με την ίδρυση της Εποπτεύουσας Αρχής και του Δικαστηρίου(2), και ιδίως το άρθρο 24 και το άρθρο 1 του πρωτοκόλλου 3, Εκτιμώντας:ότι, σύμφωνα με το άρθρο 24 της συμφωνίας για την Εποπτεύουσα Αρχή και το Δικαστήριο, η Εποπτεύουσα Αρχή της ΕΖΕΣ εφαρμόζει τις διατάξεις που αφορούν τις κρατικές ενισχύσεις·ότι, σύμφωνα με το άρθρο 5 παράγραφος 2 στοιχείο β) της συμφωνίας για την Εποπτεύουσα Αρχή και το Δικαστήριο η Εποπτεύουσα Αρχή της ΕΖΕΣ εκδίδει ανακοινώσεις ή οδηγίες σχετικά με τα θέματα που διέπονται από τη συμφωνία ΕΟΧ, εάν αυτό προβλέπεται ρητά από τη συμφωνία αυτή ή από τη συμφωνία σχετικά με την Εποπτεύουσα Αρχή και το Δικαστήριο ή εάν το κρίνει αυτό απαραίτητο η Εποπτεύουσα Αρχή της ΕΖΕΣ,Επικαλούμενη τους διαδικαστικούς και ουσιαστικούς κανόνες στον τομέα των κρατικών ενισχύσεων(3), οι οποίοι εγκρίθηκαν στις 19 Ιανουαρίου 1994 από την Εποπτεύουσα Αρχή της ΕΖΕΣ(4),Εκτιμώντας:ότι η Ευρωπαϊκή Επιτροπή έχει εκδώσει μια ανακοίνωση σχετικά με τις κρατικές ενισχύσεις όσον αφορά τις πωλήσεις ακινήτων από δημόσιες αρχές(5)·ότι θα πρέπει να διασφαλίζεται η ομοιόμορφη εφαρμογή των κανόνων ΕΟΧ σχετικά με τις κρατικές ενισχύσεις σε ολόκληρο τον Ευρωπαϊκό Οικονομικό Χώρο·ότι, σύμφωνα με το σημείο ΙΙ του κεφαλαίου "Γενικά" που βρίσκεται στο τέλος του παραρτήματος XV της συμφωνίας ΕΟΧ, η Εποπτεύουσα Αρχή ΕΖΕΣ πρόκειται να εκδώσει, κατόπιν διαβούλευσης με την Ευρωπαϊκή Επιτροπή, πράξεις ανάλογες με αυτές που έχει εκδώσει η Επιτροπή προκειμένου να υπάρξουν οι ίδιοι όροι ανταγωνισμού,Αφού συμβουλεύτηκε την Ευρωπαϊκή Επιτροπή,Εκτιμώντας ότι η Εποπτεύουσα Αρχή της ΕΖΕΣ, σε μια πολυμερή σύσκεψη σχετικά με τις κρατικές ενισχύσεις, συμβουλεύθηκε τα κράτη της ΕΖΕΣ σχετικά με την καθιέρωση των νέων κατευθυντήριων γραμμών,ΑΠΟΦΑΣΙΖΕΙ:1. Οι κατευθυντήριες γραμμές σχετικά με τις κρατικές ενισχύσεις τροποποιούνται με την προσθήκη ενός νέου κεφαλαίου, του κεφαλαίου 18Β, σχετικά με τις κρατικές ενισχύσεις που αφορούν τις πωλήσεις ακινήτων από δημόσιες αρχές, το οποίο περιλαμβάνεται στο παράρτημα Ι της παρούσας απόφασης.2. Τα κράτη ΕΖΕΣ θα ενημερωθούν σχετικά με επιστολή η οποία θα περιλαμβάνει ένα αντίγραφο της απόφασης, καθώς και το παράρτημα Ι.3. Η Ευρωπαϊκή Επιτροπή θα ενημερωθεί σύμφωνα με το στοιχείο δ) του πρωτοκόλλου 27 της συμφωνίας ΕΟΧ με επιστολή η οποία θα περιλαμβάνει την εν λόγω απόφαση, καθώς και το παράρτημα Ι.4. Η απόφαση, μαζί με το παράρτημα Ι, θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.5. Το κείμενο της παρούσας απόφασης στην αγγλική γλώσσα είναι το μόνο αυθεντικό.Βρυξέλλες, 17 Νοεμβρίου 1999.Για την Εποπτεύουσα Αρχή της ΕΖΕΣΠρόεδροςKnut Almestad(1) Στο εξής συμφωνία ΕΟΧ.(2) Στο εξής συμφωνία για την Εποπτεύουσα Αρχή και το Δικαστήριο.(3) Στο εξής κατευθυντήριες γραμμές για τις κρατικές ενισχύσεις.(4) Είχε αρχικά δημοσιευθεί στην EE L 231 της 3.9.1994 και στο συμπλήρωμά ΕΟΧ αριθ. 32 της 3.9.1994· τελευταία τροποποίηση (19η) έγινε με την απόφαση αριθ. 149/99 COL της 30.6.1999 (δεν έχει δημοσιευθεί ακόμη).(5) Δημοσιεύθηκε στην ΕΕ C 209 της 10.7.1997, σ. 3.ΠΑΡΑΡΤΗΜΑ Ι18Β. ΚΡΑΤΙΚΕΣ ΕΝΙΣΧΥΣΕΙΣ ΣΕ ΣΧΕΣΗ ΜΕ ΠΩΛΗΣΕΙΣ ΑΚΙΝΗΤΩΝ ΑΠΟ ΔΗΜΟΣΙΕΣ ΑΡΧΕΣ(1)18Β.1. Εισαγωγή1) Η Εποπτεύουσα Αρχή της ΕΖΕΣ έχει εξετάσει επανειλημμένα περιπτώσεις πώλησης ακινήτων που ανήκουν στο Δημόσιο προκειμένου να διαπιστώσει εάν υπήρχαν στοιχεία κρατικής ενίσχυσης υπέρ των αγοραστών. Όπως η Ευρωπαϊκή Επιτροπή σε σχέση με τα κράτη μέλη της ΕΚ, έτσι και η Εποπτεύουσα Αρχή της ΕΖΕΣ έχει εκπονήσει κατευθυντήριες γραμμές προς τα κράτη της ΕΖΕΣ προκειμένου να καταστήσει διαφανή τη γενική προσέγγιση της όσον αφορά το πρόβλημα της χορήγησης κρατικών ενισχύσεων μέσω της πώλησης ακινήτων από τις δημόσιες αρχές.2) Οι ακόλουθες κατευθυντήριες γραμμές προς τα κράτη της ΕΖΕΣ:- περιγράφουν μια απλή διαδικασία που επιτρέπει στα κράτη της ΕΖΕΣ να χειρίζονται τις πωλήσεις ακινήτων κατά τρόπο που να αποκλείει εξ ορισμού το ενδεχόμενο κρατικής ενίσχυσης,- αναφέρουν σαφώς περιπτώσεις πώλησης ακινήτων που θα πρέπει να κοινοποιούνται στην Εποπτεύουσα Αρχή της ΕΖΕΣ, ώστε να είναι σε θέση να εκτιμήσει εάν μια συγκεκριμένη συναλλαγή περιέχει στοιχεία ενίσχυσης και, όταν αυτό συμβαίνει, εάν η ενίσχυση συμβιβάζεται με τη συμφωνία ΕΟΧ,- επιτρέπουν στην Εποπτεύουσα Αρχή της ΕΖΕΣ να εξετάζει γρήγορα ενδεχόμενες καταγγελίες ή παρατηρήσεις τρίτων, επικεντρώνοντας την προσοχή της σε περιπτώσεις εικαζόμενης ενίσχυσης που σχετίζεται με την πώληση ακινήτων.3) Τα προληπτικά μέτρα που προτείνονται σε επίπεδο διαδικασίας για να μην διαταραχθεί η εφαρμογή των κανόνων περί κρατικών ενισχύσεων διατυπώνονται κατά τρόπο που υπό κανονικές συνθήκες τα κράτη μέλη θα μπορέσουν να ακολουθήσουν τις κατευθυντήριες γραμμές χωρίς να τροποποιήσουν τις εθνικές τους διαδικασίες.4) Οι κατευθυντήριες γραμμές αφορούν μόνο τις πωλήσεις ακινήτων που ανήκουν στο Δημόσιο. Δεν αφορούν τη δημόσια εξαγορά ακινήτων, ούτε την ενοικίαση ή τη χρηματοδοτική μίσθωση ακινήτων από τις δημόσιες αρχές. Οι εν λόγω συναλλαγές ενδέχεται επίσης να περιέχουν στοιχεία κρατικής ενίσχυσης.5) Οι κατευθυντήριες γραμμές δεν θίγουν τις ειδικές διατάξεις ή πρακτικές των κρατών μελών για τη βελτίωση της ποιότητας και της πρόσβασης στον τομέα της ιδιωτικής στέγασης.18Β.2. Αρχές18Β.2.1. Πώληση μέσω διαγωνισμού με κλειστή διαδικασία1) Η πώληση ακινήτων μετά από άνευ όρων διαγωνισμό, ανάλογο με δημοπρασία, με ανοικτή διαδικασία, τήρηση των διατυπώσεων δημοσιότητας και με επιλογή της υψηλότερης ή μοναδικής προσφοράς, πραγματοποιείται εξ ορισμού στην αγοραία τιμή και, κατά συνέπεια, δεν περιέχει στοιχεία κρατικής ενίσχυσης. Το γεγονός ότι πριν από το διαγωνισμό το ακίνητο είχε αποτιμηθεί διαφορετικά, π.χ. για λογιστικούς σκοπούς ή για να προταθεί μία αρχική ελάχιστη προσφορά, δεν παίζει κανένα ρόλο.α) Οι διατυπώσεις δημοσιότητας θεωρείται ότι "έχουν τηρηθεί" όταν ένας διαγωνισμός δημοσιεύεται επανειλημμένα και για εύλογα μεγάλο χρονικό διάστημα (τουλάχιστον δύο μήνες) στον εθνικό Τύπο, στις ειδικές εφημερίδες και σε άλλα ενδεδειγμένα έντυπα και γνωστοποιείται μέσω των μεσιτικών γραφείων που απευθύνονται σε ένα ευρύ φάσμα δυνητικών αγοραστών, ούτως ώστε να ενημερωθούν όλοι οι ενδιαφερόμενοι.Η πώληση ακινήτων, που λόγω της υψηλής αξίας ή άλλων χαρακτηριστικών τους ενδέχεται να προσελκύσουν επενδυτές που αναπτύσσουν δραστηριότητες σε ευρωπαϊκή ή διεθνή κλίμακα, θα πρέπει να δημοσιεύεται σε έντυπα με τακτική διεθνή κυκλοφορία. Ανάλογες προσφορές θα πρέπει επίσης να γνωστοποιούνται μέσω γραφείων με διεθνή ή ευρωπαϊκή πελατεία.β) Ένας διαγωνισμός θεωρείται "άνευ όρων" όταν οποιοσδήποτε αγοραστής, ανεξάρτητα από το αν ασκεί ή όχι επιχειρηματικές δραστηριότητες ή από τη φύση των επιχειρήσεών του, έχει γενικά το δικαίωμα να αποκτήσει το ακίνητο και να το χρησιμοποιήσει όπως θέλει αυτός. Μπορούν να επιβληθούν περιορισμοί για να μην διαταραχθεί η κοινή ησυχία, για λόγους προστασίας του περιβάλλοντος ή για να αποφευχθεί η υποβολή καθαρά κερδοσκοπικών προσφορών. Οι περιορισμοί χωροταξικού χαρακτήρα όσον αφορά τη χρήση του οικοπέδου που επιβάλλονται στον κύριο του ακινήτου σύμφωνα με την εθνική νομοθεσία δεν θεωρείται ότι αποτελούν όρο του διαγωνισμού.γ) Αν αποτελεί όρο της πώλησης ότι ο μελλοντικός ιδιοκτήτης θα αναλάβει ειδικές υποχρεώσεις - πέραν αυτών που απορρέουν από τη γενική εθνική νομοθεσία, τις αποφάσεις των αρχών σχεδιασμού ή αυτών που αφορούν τη γενική προστασία και τη διατήρηση του περιβάλλοντος και της δημόσιας υγείας - προς όφελος των δημόσιων αρχών ή του δημόσιου συμφέροντος γενικά, ο διαγωνισμός θεωρείται ως "άνευ όρων" κατά την έννοια που προαναφέρθηκε μόνο εφόσον όλοι οι δυνητικοί αγοραστές θα πρέπει να είναι σε θέση να ανταποκριθούν στην εν λόγω υποχρέωση, ανεξάρτητα από το εάν ασκούν επιχειρηματικές δραστηριότητες ή από τη φύση των επιχειρήσεών τους.18Β.2.2. Πώληση χωρίς διαγωνισμό άνευ όρωνα) Αποτίμηση ανεξάρτητου εμπειρογνώμοναΕάν οι δημόσιες αρχές δεν προτίθενται να χρησιμοποιήσουν τη διαδικασία που περιγράφεται στο σημείο 18Β.2.1, θα πρέπει ένας τουλάχιστον ανεξάρτητος εκτιμητής στοιχείων ενεργητικού να πραγματοποιήσει μία ανεξάρτητη αποτίμηση πριν τις διαπραγματεύσεις για την πώληση, προκειμένου να καθορίσει την αγοραία αξία χρησιμοποιώντας ως βάση γενικά αποδεκτούς δείκτες της αγοράς και προδιαγραφές εκτίμησης. Η κατ' αυτόν τον τρόπο καθορισθείσα αγοραία τιμή αποτελεί την ελάχιστη τιμή αγοράς που μπορεί να συμφωνηθεί χωρίς τη χορήγηση κρατικής ενίσχυσης.Ως "εκτιμητής στοιχείων ενεργητικού" θεωρείται ένα ευυπόληπτο άτομο το οποίο:- διαθέτει τον κατάλληλο τίτλο σπουδών από αναγνωρισμένο κέντρο εκπαίδευσης ή ισοδύναμα ακαδημαϊκά προσόντα,- διαθέτει την κατάλληλη εμπειρία και ικανότητα για την αποτίμηση ακινήτων στην περιοχή και στην κατηγορία του συγκεκριμένου ακινήτου.Εάν σε κάποιο κράτος μέλος δεν προβλέπονται επισήμως οι σχετικοί ακαδημαϊκοί τίτλοι, ο εκτιμητής θα πρέπει να είναι μέλος αναγνωρισμένου επαγγελματικού συλλόγου που ασχολείται με την αποτίμηση ακινήτων και:- είτε να έχει ορισθεί από τα δικαστήρια ή ισοδύναμη αρχή,- είτε να διαθέτει τουλάχιστον αναγνωρισμένο πιστοποιητικό δευτεροβάθμιας εκπαίδευσης και επαρκές επίπεδο εκπαίδευσης με τουλάχιστον τριετή πρακτική εμπειρία και γνώση στον τομέα της εκτίμησης ακινήτων στη συγκεκριμένη περιοχή.Ο εκτιμητής θα πρέπει να παραμένει ανεπηρέαστος κατά την εκτέλεση των καθηκόντων του, δηλαδή οι δημόσιες αρχές δεν έχουν το δικαίωμα να εκδίδουν εντολές όσον αφορά το αποτέλεσμα της εκτίμησης. Οι κρατικές υπηρεσίες αποτίμησης και οι δημόσιοι λειτουργοί και υπάλληλοι θεωρούνται ανεξάρτητοι στο βαθμό που αποκλείεται ουσιαστικά το ενδεχόμενο να ασκηθούν αθέμιτες επιρροές στα συμπεράσματά τους.Ως "αγοραία αξία" θεωρείται η τιμή στην οποία τα ακίνητα θα μπορούσαν να πωληθούν με ιδιωτική συμφωνία μεταξύ πωλητή που εκφράζει βούληση πώλησης και αγοραστή μη συνδεόμενου με προσωπική σχέση προς αυτόν κατά την ημερομηνία της αποτίμησης, υπό την προϋπόθεση ότι τα στοιχεία αυτά διατίθενται σε δημόσια προσφορά, ότι οι συνθήκες που επικρατούν στην αγορά επιτρέπουν κανονική εκποίηση και ότι ο διαθέσιμος χρόνος για τις διαπραγματεύσεις είναι ανάλογος προς τη σημασία του προς πώληση αγαθού(2).β) ΠεριθώριοΕάν μετά από λογικές προσπάθειες για την πώληση της γης ή του κτιρίου στη συγκεκριμένη αγοραία αξία καταστεί σαφές ότι η αξία που καθορίστηκε από τον εκτιμητή είναι ανέφικτη, μπορεί να γίνει αποδεκτή ως σύμφωνη με τις συνθήκες της αγοράς μία απόκλιση έως 5 % από την εν λόγω αξία. Εάν μετά την παρέλευση εύλογου χρονικού διαστήματος καταστεί σαφές ότι το ακίνητο δεν είναι δυνατόν να πωληθεί στην αξία που καθορίστηκε από τον εκτιμητή μείον το εν λόγω περιθώριο του 5 %, ενδέχεται να πραγματοποιηθεί νέα αποτίμηση με βάση την αποκτηθείσα εμπειρία και τις υποβληθείσες προσφορές.γ) Ειδικές υποχρεώσειςΥπάρχει δυνατότητα επιβολής ειδικών υποχρεώσεων που σχετίζονται με το ακίνητο και όχι με τον αγοραστή ή τις οικονομικές του δραστηριότητες, με σκοπό την προστασία του δημόσιου συμφέροντος, στο βαθμό που κάθε δυνητικός αγοραστής καλείται και καταρχήν είναι σε θέση να εκπληρώσει τις εν λόγω υποχρεώσεις, ανεξάρτητα από το αν ασκεί επιχειρηματικές δραστηριότητες και ανεξάρτητα από τη φύση των επιχειρήσεων αυτών. Το οικονομικό μειονέκτημα των ανάλογων υποχρεώσεων θα πρέπει να αποτιμηθεί ξεχωριστά από ανεξάρτητους εκτιμητές και ενδεχομένως να αφαιρεθεί από την τιμή αγοράς. Υποχρεώσεις των οποίων η εκπλήρωση θα αποβεί, τουλάχιστον εν μέρει, προς το συμφέρον του αγοραστή θα πρέπει να αποτιμώνται με βάση το γεγονός ότι ενδέχεται να συνεπάγονται πλεονεκτήματα όσον αφορά τη διαφήμιση, τη χορηγία στον τομέα του αθλητισμού και των τεχνών, το κύρος του αγοραστή, τη βελτίωση του περιβάλλοντός του ή τις εγκαταστάσεις για τη ψυχαγωγία του προσωπικού του ίδιου του αγοραστή.Το οικονομικό βάρος που σχετίζεται με υποχρεώσεις επιβεβλημένες σε όλους τους ιδιοκτήτες βάσει του κοινού δικαίου δεν εκπίπτει από την τιμή αγοράς (οι εν λόγω υποχρεώσεις περιλαμβάνουν, για παράδειγμα, τη συντήρηση του ακινήτου ως μέρος των συνήθων κοινωνικών υποχρεώσεων που σχετίζονται με την ακίνητη ιδιοκτησία ή την πληρωμή φόρων και ανάλογων επιβαρύνσεων).δ) Κόστος για τις αρχέςΤο αρχικό κόστος για την απόκτηση ενός ακινήτου από τις δημόσιες αρχές αποτελεί ένα δείκτη για την αγοραία αξία, εκτός εάν μεσολάβησε μεγάλο χρονικό διάστημα μεταξύ της αγοράς και της πώλησης του ακινήτου. Για το λόγο αυτό, η αγοραία αξία δεν θα πρέπει καταρχήν να καθορίζεται κάτω του αρχικού κόστους για διάστημα τουλάχιστον τριών ετών μετά την εξαγορά, εκτός εάν ο ανεξάρτητος εκτιμητής διαπιστώσει μια γενική πτώση των τιμών αγοράς για τα ακίνητα στη σχετικά αγορά.18Β.2.3. ΚοινοποίησηΤα κράτη της ΕΖΕΣ θα πρέπει να κοινοποιούν στην Εποπτεύουσα Αρχή της ΕΖΕΣ, με την επιφύλαξη του κανόνα de minimis(3), τις ακόλουθες συναλλαγές, ώστε να μπορέσει η Επιτροπή να διαπιστώσει την ύπαρξη κρατικής ενίσχυσης και στις περιπτώσεις που υφίσταται ενίσχυση να εξετάσει κατά πόσο συμβιβάζεται με την κοινή αγορά:α) κάθε πώληση η οποία δεν πραγματοποιείται βάσει ανοικτού και άνευ όρων διαγωνισμού με την επιλογή της υψηλότερης ή της μοναδικής προσφοράς, καιβ) κάθε πώληση η οποία, ελλείψει ανάλογης διαδικασίας, πραγματοποιήθηκε με τίμημα μικρότερο της αγοραίας αξίας, όπως αυτή καθορίστηκε από ανεξάρτητους εκτιμητές.18Β.2.4. ΚαταγγελίεςΌταν η Εποπτεύουσα Αρχή της ΕΖΕΣ λάβει μία καταγγελία ή άλλες παρατηρήσεις από τρίτους ενδιαφερόμενους με τον ισχυρισμό ότι μία συμφωνία πώλησης ακινήτου από δημόσιες αρχές περιέχει στοιχείο κρατικής ενίσχυσης, θα θεωρήσει ότι δεν υφίσταται κρατική ενίσχυση εφόσον οι πληροφορίες που διέθεσε το ενδιαφερόμενο κράτος της ΕΖΕΣ αποδεικνύουν ότι τηρήθηκαν οι προαναφερθείσες αρχές.(1) Το παρόν κεφάλαιο αντιστοιχεί στις κοινοτικές κατευθυντήριες γραμμές (EE C 209 της 10.7.1997, σ. 3).(2) Άρθρο 49 παράγραφος 2 της οδηγίας 91/674/ΕΟΚ του Συμβουλίου (EE L 374 της 31.12.1991, σ. 7), βλέπε σημείο 12.Β του παραρτήματος ΙΧ της συμφωνίας ΕΟΧ.(3) Βλέπε διαδικαστικούς και ουσιαστικούς κανόνες της Εποπτεύουσας Αρχής της ΕΖΕΣ στον τομέα των κρατικών ενισχύσεων· το κεφάλαιο 12 αντιστοιχεί στην ανακοίνωση της Επιτροπής σχετικά με τους κανόνες de minimis που δημοσιεύθηκαν στην EE C 68 της 6.3.1996, σ. 9.


title: Προσθήκη στην απόφαση 2007/543/ΕΚ του Συμβουλίου, της 23ης Ιουλίου 2007 , σχετικά με την προσχώρηση της Βουλγαρίας και της Ρουμανίας στη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ) ( ΕΕ L 200 της 1.8.2007 )

text:
               30.10.2007

               EL

               Επίσημη Εφημερίδα της Ευρωπαϊκής Ένωσης

               L 284/26

      ΠΡΟΣΘΉΚΗ

   στην απόφαση 2007/543/ΕΚ του Συμβουλίου, της 23ης Ιουλίου 2007, σχετικά με την προσχώρηση της Βουλγαρίας και της Ρουμανίας στη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)
   (Επίσημη Εφημερίδα της Ευρωπαϊκής Ένωσης L 200 της 1ης Αυγούστου 2007)
   Η σύμβαση και τα πρωτόκολλα που ακολουθούν θα δημοσιευθούν στη βουλγαρική και τη ρουμανική γλώσσα στην Ειδική Έκδοση της Επίσημης Εφημερίδας σε μεταγενέστερη ημερομηνία.
   Σύμβαση Ευρωπόλ και τα πρωτόκολλα:

               —

               της 24ης Ιουλίου 1996,

               —

               της 19ης Ιουνίου 1997,

               —

               της 30ής Νοεμβρίου 2000,

               —

               της 28ης Νοεμβρίου 2002,

               —

               της 27ης Νοεμβρίου 2003.


Avis juridique important

|

52001XG0412(02)

Απόφαση του Συμβουλίου της 15ης Μαρτίου 2001 σχετικά με την προσαρμογή των βασικών μισθών και επιδομάτων του προσωπικού της Ευρωπόλ

Επίσημη Εφημερίδα αριθ. C 112 της 12/04/2001 σ. 0007 - 0008

Απόφαση του Συμβουλίουτης 15ης Μαρτίου 2001σχετικά με την προσαρμογή των βασικών μισθών και επιδομάτων του προσωπικού της Ευρωπόλ(2001/C 112/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ(1) ("κανονισμός υπηρεσιακής κατάστασης"), και ιδίως το άρθρο 44,την πρωτοβουλία του Βασιλείου της Σουηδίας(2),τη γνώμη του Ευρωπαϊκού Κοινοβουλίου,την εξέταση των αποδοχών των υπαλλήλων της Ευρωπόλ από το διοικητικό συμβούλιο της Ευρωπόλ,Εκτιμώντας τα ακόλουθα:(1) Το διοικητικό συμβούλιο έλαβε υπόψη του για την προαναφερθείσα εξέταση τις αλλαγές του κόστους ζωής στη Χάγη, καθώς και τις αλλαγές των μισθών στις δημόσιες υπηρεσίες των κρατών μελών και τις ανάγκες προσλήψεων της Ευρωπόλ.(2) Αυτή η εξέταση δικαιολογεί αύξηση των αποδοχών κατά 3,7 % για την περίοδο μεταξύ της 1ης Ιουλίου 1999 και της 1ης Ιουλίου 2000.(3) Εναπόκειται στο Συμβούλιο να προσαρμόσει, ομοφώνως, τους βασικούς μισθούς και τα επιδόματα των υπαλλήλων της Ευρωπόλ, με βάση την εξέταση αυτή,ΑΠΟΦΑΣΙΖΕΙ:Άρθρο 1Ο κανονισμός υπηρεσιακής κατάστασης τροποποιείται ως εξής:1. Από 1ης Ιουλίου 1999:α)>ΘΕΣΗ ΠΙΝΑΚΑ>β) Στο άρθρο 59 παράγραφος 3, το ποσό των "812,38 ευρώ" αντικαθίσταται από το ποσό των "842,44 ευρώ".γ) Στο άρθρο 59, παράγραφος 3, το ποσό των "1624,76 ευρώ" αντικαθίσταται από το ποσό των "1684,88 ευρώ".δ) Στο άρθρο 60 παράγραφος 1, το ποσό των "216,63 ευρώ" αντικαθίσταται από το ποσό των "224,65 ευρώ".ε) Στο παράρτημα 5 άρθρο 2 παράγραφος 1, το ποσό των "226,48 ευρώ" αντικαθίσταται από το ποσό των "234,86 ευρώ".στ) Στο παράρτημα 5 άρθρο 3 παράγραφος 1, το ποσό των "9847,03 ευρώ" αντικαθίσταται από το ποσό των "10211,37 ευρώ".ζ) Στο παράρτημα 5 άρθρο 3 παράγραφος 1, το ποσό των "2215,58 ευρώ" αντικαθίσταται από το ποσό των "2297,56 ευρώ".η) Στο παράρτημα 5 άρθρο 3 παράγραφος 1, το ποσό των "13293,49 ευρώ" αντικαθίσταται από το ποσό των "13785,35 ευρώ".θ) Στο παράρτημα 5 άρθρο 4 παράγραφος 1, το ποσό των "984,70 ευρώ" αντικαθίσταται από το ποσό των "1021,13 ευρώ".ι) Στο παράρτημα 5 άρθρο 4 παράγραφος 1, το ποσό των "738,53 ευρώ" αντικαθίσταται από το ποσό των "765,86 ευρώ".ια) Στο παράρτημα 5 άρθρο 4 παράγραφος 1, το ποσό των "492,35 ευρώ" αντικαθίσταται από το ποσό των "510,57 ευρώ".ιβ) Στο παράρτημα 5 άρθρο 4 παράγραφος 1, το ποσό των "393,88 ευρώ" αντικαθίσταται από το ποσό των "408,45 ευρώ".2. Στο παράρτημα 5 άρθρο 7 παράγραφος 3, το ποσό των "0,20 ευρώ" αντικαθίσταται από το ποσό των "0,21 ευρώ".Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Άρθρο 3Η παρούσα απόφαση παράγει αποτελέσματα από την επόμενη ημέρα της έκδοσής της από το Συμβούλιο.Βρυξέλλες, 15 Μαρτίου 2001.Για το ΣυμβούλιοΟ ΠρόεδροςM.I. Klingvall(1) ΕΕ C 26 της 30.1.1999, σ. 23.(2) ΕΕ C 18 της 19.1.2001, σ. 7.


title: Διατάξεις σχετικά με την απαγόρευση του καπνίσματος στους χώρους του Ευρωπαϊκού Κοινοβουλίου — Απόφαση του Προεδρείου, της 23ης Μαρτίου 2011

text:
               2.4.2011

               EL

               Επίσημη Εφημερίδα της Ευρωπαϊκής Ένωσης

               C 102/8

         ΔΙΑΤΆΞΕΙΣ ΣΧΕΤΙΚΆ ΜΕ ΤΗΝ ΑΠΑΓΌΡΕΥΣΗ ΤΟΥ ΚΑΠΝΊΣΜΑΤΟΣ ΣΤΟΥΣ ΧΏΡΟΥΣ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   Απόφαση του Προεδρείου της 23ης Μαρτίου 2011
   2011/C 102/04
   ΤΟ ΠΡΟΕΔΡΕΙΟ,
   Έχοντας υπόψη το άρθρο 23, παράγραφος 2 του Κανονισμού του Κοινοβουλίου,
   Έχοντας υπόψη τη γνωμοδότηση της Συμβουλευτικής Επιτροπής Πρόληψης και Προστασίας κατά την Εργασία, η οποία εκδόθηκε στις 11 Φεβρουαρίου 2011·
   Λαμβάνοντας υπόψη ότι:

               (1)

               Στα ψηφίσματά του της 24ης Οκτωβρίου 2007 σχετικά με την Πράσινη Βίβλο «Για μια Ευρώπη απαλλαγμένη από το κάπνισμα: στρατηγικές επιλογές σε επίπεδο ΕΕ» (1) και της 26ης Νοεμβρίου 2009 σχετικά με το περιβάλλον χωρίς καπνό (2), το Ευρωπαϊκό Κοινοβούλιο καλεί το Προεδρείο, λαμβάνοντας υπόψη τα καθήκοντά του, να θεσπίσει μια αυστηρά εφαρμοζόμενη απαγόρευση του καπνίσματος, χωρίς εξαιρέσεις, σε όλους τους χώρους του Ευρωπαϊκού Κοινοβουλίου, με άμεση εφαρμογή.

               (2)

               Με βάση την απόφαση του Συμβουλίου 2004/513/ΕΚ, η Ευρωπαϊκή Ένωση έχει κυρώσει τη σύμβαση-πλαίσιο του ΠΟΥ για τον Έλεγχο του Καπνού, η οποία περιέχει στο άρθρο 8, παράγραφος 1 την παραδοχή των συμβαλλόμενων μερών για την ύπαρξη επιστημονικών στοιχείων που αποδεικνύουν ότι η έκθεση σε καπνό προκαλεί θάνατο, ασθένεια και αναπηρία, και η οποία ορίζει την υποχρέωση των συμβαλλομένων μερών, στο άρθρο 8, παράγραφος 2, να θεσπίσουν αποτελεσματικά νομοθετικά, εκτελεστικά, διοικητικά και/ή άλλα μέτρα που να προβλέπουν την προστασία από την έκθεση στον καπνό σε εσωτερικούς χώρους εργασίας.

               (3)

               Η οδηγία 89/391/ΕΟΚ του Συμβουλίου προβλέπει στο άρθρο 5 ότι ο εργοδότης έχει το καθήκον να εξασφαλίζει την ασφάλεια και την υγεία των εργαζομένων σε κάθε πλευρά που συνδέεται με την εργασία.

               (4)

               Δεδομένου ότι υπάρχουν επιστημονικές αποδείξεις ότι το παθητικό κάπνισμα αποτελεί σοβαρή απειλή για την υγεία, το Ευρωπαϊκό Κοινοβούλιο έχει το καθήκον να προστατεύει τους βουλευτές του, το προσωπικό και άλλους χρήστες των χώρων του από τους αποτρέψιμους κινδύνους για την υγεία και από τις δυσάρεστες αισθήσεις που προκαλεί το παθητικό κάπνισμα.

               (5)

               Ως εργοδότης, το Ευρωπαϊκό Κοινοβούλιο έχει τη νομική υποχρέωση να προστατεύει το προσωπικό του από κινδύνους για την υγεία στον χώρο εργασίας.

               (6)

               Ως θεσμικό όργανο, το Ευρωπαϊκό Κοινοβούλιο οφείλει να λαμβάνει όλα τα απαραίτητα μέτρα προκειμένου να προστατευθεί από ενδεχόμενες αγωγές αποζημίωσης.

               (7)

               Λαμβάνοντας υπόψη τους κινδύνους για την υγεία που συνδέονται με το παθητικό και με το ενεργητικό κάπνισμα, είναι επιθυμητό το Ευρωπαϊκό Κοινοβούλιο να παρέχει πληροφορίες στους βουλευτές του, τους βοηθούς και το προσωπικό έτσι ώστε να βελτιώσει την κατανόηση των κινδύνων του παθητικού και του ενεργητικού καπνίσματος καθώς και να προσφέρει προγράμματα που παρέχουν υποστήριξη σε όσους επιθυμούν να σταματήσουν το κάπνισμα.

               (8)

               Για το λόγο αυτό, το Ευρωπαϊκό Κοινοβούλιο υποστηρίζει το στόχο της επίτευξης ενός περιβάλλοντος εντελώς απαλλαγμένο από τον καπνό στους χώρους του, με την αποκλειστική εξαίρεση ειδικά καθορισμένων χώρων στα κτίριά του.

               (9)

               Είναι αναγκαίο να εξασφαλιστεί η αποτελεσματική εφαρμογή της απαγόρευσης του καπνίσματος σε συνέχεια των εν λόγω διατάξεων. Κατά συνέπεια, η απαγόρευση θα συμπληρώνεται από κατάλληλες διαδικασίες μέσω των οποίων θα είναι δυνατό να εξασφαλιστεί ότι, όπου αρμόζει, θα επιβάλλονται αποτελεσματικές, αναλογικές και αποτρεπτικές κυρώσεις.

         ΑΠΟΦΑΣΙΖΕΙ
   Άρθρο 1
   1.   Το κάπνισμα απαγορεύεται σε όλους τους χώρους του Ευρωπαϊκού Κοινοβουλίου, συμπεριλαμβανομένων των γραφείων πληροφοριών του στα κράτη μέλη και του γραφείου συνδέσμου στην Ουάσινγκτον, με μοναδική εξαίρεση τους ειδικά καθορισμένους χώρους οι οποίοι απαριθμούνται στο παράρτημα.
   Το Σώμα των Κοσμητόρων δύναται να αποφασίζει περαιτέρω τροποποιήσεις του παραρτήματος.
   2.   Το κάπνισμα απαγορεύεται επίσης στα υπηρεσιακά αυτοκίνητα και σε όλα τα άλλα μέσα μεταφοράς που παρέχονται από το Όργανο.
   Άρθρο 2
   1.   Οι εν λόγω διατάξεις γνωστοποιούνται στους βουλευτές, τους βοηθούς τους και το προσωπικό.
   2.   Σαφείς ενδείξεις για την απαγόρευση του καπνίσματος βάσει του άρθρου 1 θα τοποθετούνται στις εισόδους και σε όλα τα σημεία των δημόσιων χώρων του Ευρωπαϊκού Κοινοβουλίου, με εξαίρεση τους ειδικά καθορισμένους χώρους που απαριθμούνται στο παράρτημα. Η ακριβής θέση των χώρων καπνίσματος θα δηλώνεται σαφώς, ώστε οι βουλευτές, οι βοηθοί τους και το κοινό να είναι ενήμεροι για τους χώρους όπου επιτρέπεται το κάπνισμα. Δεν διατίθενται στο κοινό σταχτοδοχεία στους χώρους του Κοινοβουλίου, με εξαίρεση τους ειδικά καθορισμένους χώρους και τις περιοχές κοντά στις εισόδους των κτηρίων του Κοινοβουλίου.
   3.   Οι επικεφαλής των πολιτικών ομάδων υπενθυμίζουν στους βουλευτές και στο προσωπικό των αντίστοιχων ομάδων τους την ανάγκη για τήρηση αυτών των διατάξεων.
   Άρθρο 3
   Η Γενική Διεύθυνση Προσωπικού, σε συνεργασία με τη Συμβουλευτική Επιτροπή Πρόληψης και Προστασίας κατά την Εργασία χαράσσει πολιτική για την πρόληψη των κινδύνων του ενεργητικού και του παθητικού καπνίσματος, μέσω της εφαρμογής μιας ολοκληρωμένης δέσμης μέτρων, προκειμένου να ενημερώνονται τους βουλευτές του Κοινοβουλίου, τους βοηθούς και το προσωπικό ώστε να βελτιωθεί η εκ μέρους τους κατανόηση των κινδύνων του ενεργητικού και του παθητικού καπνίσματος, και να προσφερθούν προγράμματα σχεδιασμένα να βοηθήσουν όσους επιθυμούν να σταματήσουν το κάπνισμα.
   Άρθρο 4
   Σε οποιοδήποτε πρόσωπο δεν τηρεί τις εν λόγω διατάξεις θα ζητείται αμέσως να σταματήσει να καπνίζει (προφορική υπόμνηση). Ο Γενικός Γραμματέας είναι υπεύθυνος για την εξασφάλιση της συμμόρφωσης με αυτή τη διάταξη.
   Άρθρο 5
   1.   Οποιοσδήποτε βουλευτής επιμένει να μη συμμορφώνεται με τους κανόνες, ακόμη και μετά την προφορική υπόμνηση σύμφωνα με το άρθρο 4, υπόκειται, υπό την ευθύνη του Σώματος των Κοσμητόρων και του Προέδρου, στο καθεστώς κυρώσεων που προβλέπεται στο άρθρο 6.
   2.   Οποιοσδήποτε μόνιμος υπάλληλος, άλλο μέλος του προσωπικού ή διαπιστευμένος βοηθός, επιμένει να μη συμμορφώνεται με τις εν λόγω διατάξεις, ακόμη και μετά την προφορική υπόμνηση σύμφωνα με το άρθρο 4, υπόκειται, υπό την ευθύνη του Γενικού Γραμματέα, στο καθεστώς κυρώσεων που προβλέπεται στο άρθρο 7.
   3.   Οποιοσδήποτε τοπικός βοηθός, επισκέπτης ή άλλο πρόσωπο που έχει εισέλθει στους χώρους του Κοινοβουλίου (π.χ. προσωπικό παρόχων υπηρεσιών και εξωτερικών επιχειρήσεων) που επιμένει να μη συμμορφώνεται με τις εν λόγω διατάξεις, ακόμη και μετά την προφορική υπόμνηση σύμφωνα με το άρθρο 4, υπόκειται, υπό την ευθύνη του Γενικού Γραμματέα, στο καθεστώς κυρώσεων που προβλέπεται στο άρθρο 8.
   Άρθρο 6
   1.   Ο Γενικός Γραμματέας αναφέρει στο Σώμα των Κοσμητόρων το όνομα οποιουδήποτε βουλευτή αρνείται να συμμορφωθεί με τις εν λόγω διατάξεις. Στη συνέχεια, οι Κοσμήτορες απευθύνουν επίσημη ειδοποίηση (γραπτή υπόμνηση — «κίτρινη κάρτα») στον βουλευτή ενημερώνοντάς τον ότι σε περίπτωση επανειλημμένης παραβίασης των εν λόγω διατάξεων θα επιβληθούν οικονομικές κυρώσεις.
   2.   Σε περίπτωση επανειλημμένης παραβίασης των εν λόγω διατάξεων από βουλευτή, ο Πρόεδρος, κατόπιν προτάσεως που του υποβάλλεται από το Σώμα των Κοσμητόρων, εκδίδει απόφαση με την οποία επιβάλλονται οικονομικές κυρώσεις στον εν λόγω βουλευτή («κόκκινη κάρτα»). Το ποσό της ποινής είναι ισοδύναμο με μιας ημέρας ημερήσια αποζημίωση. Το ποσό αυτό αφαιρείται απευθείας από το ποσό της αποζημίωσης γενικών εξόδων του βουλευτή.
   3.   Ο βουλευτής στον οποίο επιβάλλεται ποινή δύναται να υποβάλει γραπτή ένσταση εντός 15 ημερών από την κοινοποίηση, στον Πρόεδρο. Μια τέτοια ένσταση έχει ανασταλτικό χαρακτήρα. Το Προεδρείο κοινοποιεί στον ενιστάμενο την αιτιολογημένη απόφασή του εντός δύο μηνών από την ημερομηνία κατάθεσης της ένστασης.
   Άρθρο 7
   1.   Σε περίπτωση επανειλημμένης παραβίασης των εν λόγω διατάξεων από μόνιμο υπάλληλο, λοιπό μέλος του προσωπικού ή διαπιστευμένο βοηθό, ο Γενικός Γραμματέας απευθύνει επίσημη ειδοποίηση (γραπτή υπόμνηση — «κίτρινη κάρτα») στο εν λόγω πρόσωπο ενημερώνοντάς το ότι θα εφαρμοσθούν πειθαρχικές κυρώσεις.
   2.   Σε περίπτωση συνεχιζόμενης παραβίασης των εν λόγω διατάξεων, ο εν λόγω μόνιμος υπάλληλος, λοιπό μέλος του προσωπικού ή διαπιστευμένος βοηθός υπόκειται σε πειθαρχικές κυρώσεις βάσει του Κανονισμού Υπηρεσιακής Κατάστασης.
   3.   Οποιοδήποτε πρόσωπο υπόκειται σε ποινή βάσει του εν λόγω άρθρου δύναται να καταθέσει προσφυγή στην αρμόδια για τους διορισμούς αρχή βάσει του άρθρου 90 του Κανονισμού Υπηρεσιακής Κατάστασης των Μονίμων Υπαλλήλων και του καθεστώτος που εφαρμόζεται στο λοιπό προσωπικό της Ευρωπαϊκής Κοινότητας, που ισχύουν στο ακέραιο.
   Άρθρο 8
   Σε περίπτωση επανειλημμένης παραβίασης των εν λόγω διατάξεων από οποιονδήποτε τοπικό βοηθό, επισκέπτη ή άλλο πρόσωπο που έχει εισέλθει στους χώρους του Κοινοβουλίου, το εν λόγω πρόσωπο θα οδηγείται αμέσως στην έξοδο των χώρων.
   Άρθρο 9
   Οι διατάξεις αυτές αντικαθιστούν την απόφαση του Προεδρείου της 13ης Ιουλίου 2004 με την οποία εκτίθενται διατάξεις που ισχύουν στους χώρους του Ευρωπαϊκού Κοινοβουλίου. Τίθενται σε ισχύ την ημέρα μετά τη δημοσίευσή τους στην Επίσημη Εφημερίδα.
   Άρθρο 10
   Οι διατάξεις αυτές αξιολογούνται δύο χρόνια μετά τη θέση τους σε ισχύ.

      (1)  P6_TA(2007) 0471.

      (2)  P7_TA(2009) 0100.

      ΠΑΡΑΡΤΗΜΑ
      Κατάλογος ειδικά καθορισμένων χώρων καπνίσματος:

                     Βρυξέλλες

                                          1.

                                          ASP 00G110 ES

                              Μπαρ των βουλευτών (2 θάλαμοι καπνιστών)

                                          2.

                                          PHS 03C011 ES

                              Αίθουσα δίπλα στο μπαρ του Ημικυκλίου

                     Λουξεμβούργο

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              Χώρος χαλάρωσης (1 θάλαμος καπνιστών)

                                          5.

                                          TOB 00B834 ES

                                          6.

                                          PRE 00A720 ES

                              1 θάλαμος καπνιστών

                     Στρασβούργο

                                          1.

                                          WIC M-1721 RE

                              Μπαρ των Κύκνων

                                          2.

                                          LOW C01101

                              Μπαρ των βουλευτών (1 θάλαμος καπνιστών)


title: 2010/778/ΕΕ: Απόφαση της Επιτροπής, της 15ης Δεκεμβρίου 2010 , με την οποία τροποποιείται η απόφαση 2006/944/ΕΚ, για τον καθορισμό των αντίστοιχων επιπέδων εκπομπών που επιμετρούνται στην Κοινότητα και σε κάθε κράτος μέλος της δυνάμει του πρωτοκόλλου του Κιότο, σύμφωνα με την απόφαση 2002/358/ΕΚ του Συμβουλίου [κοινοποιηθείσα υπό τον αριθμό Ε(2010) 9009]

text:
               16.12.2010

               EL

               Επίσημη Εφημερίδα της Ευρωπαϊκής Ένωσης

               L 332/41

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Δεκεμβρίου 2010
   με την οποία τροποποιείται η απόφαση 2006/944/ΕΚ, για τον καθορισμό των αντίστοιχων επιπέδων εκπομπών που επιμετρούνται στην Κοινότητα και σε κάθε κράτος μέλος της δυνάμει του πρωτοκόλλου του Κιότο, σύμφωνα με την απόφαση 2002/358/ΕΚ του Συμβουλίου
   [κοινοποιηθείσα υπό τον αριθμό Ε(2010) 9009]
   (2010/778/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2002/358/ΕΚ του Συμβουλίου, της 25ης Απριλίου 2002, για την έγκριση, εξ ονόματος της Ευρωπαϊκής Κοινότητας, του πρωτοκόλλου του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές και την από κοινού τήρηση των σχετικών δεσμεύσεων (1), και ιδίως το άρθρο 3,
   Εκτιμώντας τα ακόλουθα:

               (1)

               Η απόφαση 2006/944/ΕΚ της Επιτροπής (2) ορίζει τα επίπεδα εκπομπών για την Ένωση και τα κράτη μέλη της κατά το πενταετές χρονικό διάστημα της πρώτης περιόδου δέσμευσης με βάση το πρωτόκολλο του Κιότο.

               (2)

               Τα επίπεδα εκπομπών που ορίζονται στην απόφαση 2006/944/ΕΚ βασίζονταν σε προσωρινά δεδομένα, επειδή μέχρι την 31η Δεκεμβρίου 2006 δεν είχαν οριστεί τα οριστικά αριθμητικά δεδομένα εκπομπών για το έτος βάσης.

               (3)

               Σε συνέχεια της ολοκλήρωσης των αναθεωρήσεων, δυνάμει του άρθρου 8 του πρωτοκόλλου του Κιότο, στη σύμβαση-πλαίσιο των Ηνωμένων Εθνών για την κλιματική αλλαγή, τα τελικά αντίστοιχα επίπεδα εκπομπών που αναλογούσαν στην Ένωση και σε κάθε κράτος μέλος πρέπει να καθοριστούν πλέον σύμφωνα με τη μεθοδολογία της απόφασης 2006/944/ΕΚ.

               (4)

               Η Δανία έχει εκφράσει δεόντως αιτιολογημένες ανησυχίες όσον αφορά τις εκπομπές του έτους βάσης γι’ αυτήν, λόγω των εξαιρετικά χαμηλών εκπομπών του έτους βάσης που αναφέρεται στην έκθεσή της η οποία υποβλήθηκε σύμφωνα με τις διατάξεις του άρθρου 23 της απόφασης 2005/166/ΕΚ της Επιτροπής (3). Προκειμένου να ληφθεί πλήρως υπόψη η ειδική και μοναδική κατάσταση της Δανίας, η οποία έχει αναγνωρισθεί από το Συμβούλιο το 2002 στη διαδικασία η οποία κατέληξε στην έκδοση της απόφασης 2002/358/ΕΚ, οφειλόμενη στις ασυνήθως χαμηλές εκπομπές έτους βάσης και λόγω του ότι η χώρα αυτή επωμίζεται από τις υψηλότερες ποσοτικοποιημένες υποχρεώσεις μείωσης εκπομπών σύμφωνα με το παράρτημα II της εν λόγω απόφασης, η Ένωση πρέπει να μεταφέρει 5 εκατ. μονάδες που καταλογίστηκαν στη Δανία απλώς και μόνο για τη συμμόρφωση προς τις δεσμεύσεις της πρώτης περιόδου δέσμευσης με βάση το πρωτόκολλο του Κιότο στη σύμβαση-πλαίσιο των Ηνωμένων Εθνών για την κλιματική αλλαγή. Η Επιτροπή έχει λάβει δεόντως υπόψη τη δέσμευση της Δανίας να καταργήσει όλα τα δικαιώματα που παραμένουν από αυτή τη μεταφορά στο τέλος της πρώτης περιόδου δέσμευσης.

               (5)

               Συνεπώς, η απόφαση 2006/944/ΕΚ πρέπει να τροποποιηθεί αναλόγως.

               (6)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την κλιματική αλλαγή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2006/944/ΕΚ τροποποιείται ως εξής:

               1)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Η διαφορά των 19 357 532 τόνων ισοδύναμου διοξειδίου του άνθρακα, μεταξύ των επιπέδων εκπομπών της Ένωσης και του αθροίσματος των επιπέδων εκπομπών των κρατών μελών που παρατίθενται στο παράρτημα II της απόφασης 2002/358/ΕΚ, εκδίδεται από την Ένωση ως καταλογισμένες ποσοτικές μονάδες.».

               2)

               Το παράρτημα αντικαθίσταται από το παράρτημα της παρούσας απόφασης.

         Άρθρο 2
   Ο κεντρικός διαχειριστής του μητρώου της Ένωσης θα μεταφέρει πέντε εκατ. (5 000 000) από αυτές τις καταλογισθείσες ποσοτικές μονάδες στο μέρος του πρωτοκόλλου του Κιότο που τηρεί λογαριασμούς στο μητρώο της Δανίας.
   Άρθρο 3
   Η παρούσα απόφαση απευθύνεται στα κράτη μέλη.

      Βρυξέλλες, 15 Δεκεμβρίου 2010.

            Για την Επιτροπή

         Connie HEDEGAARD

            Μέλος της Επιτροπής

      (1)  ΕΕ L 130 της 15.5.2002, σ. 1.

      (2)  ΕΕ L 358 της 16.12.2006, σ. 87.

      (3)  ΕΕ L 55 της 1.3.2005, σ. 57.

      ΠΑΡΑΡΤΗΜΑ

         Αντίστοιχα επίπεδα εκπομπών εκφραζόμενα σε τόνους ισοδυνάμου διοξειδίου του άνθρακα, που επιμετρούνται στην Ένωση και στα κράτη μέλη για την πρώτη περίοδο ποσοτικοποιημένης δέσμευσης περιορισμού και μείωσης εκπομπών σύμφωνα με το πρωτόκολλο του Κιότο

                  Ευρωπαϊκή Ένωση (1)

                  19 621 381 509

                  Βέλγιο

                  673 995 528

                  Δανία

                  273 827 177

                  Γερμανία

                  4 868 096 694

                  Ιρλανδία

                  314 184 272

                  Ελλάδα

                  668 669 806

                  Ισπανία

                  1 666 195 929

                  Γαλλία

                  2 819 626 640

                  Ιταλία

                  2 416 277 898

                  Λουξεμβούργο

                  47 402 996

                  Κάτω Χώρες

                  1 001 262 141

                  Αυστρία

                  343 866 009

                  Πορτογαλία

                  381 937 527

                  Φινλανδία

                  355 017 545

                  Σουηδία

                  375 188 561

                  Ηνωμένο Βασίλειο

                  3 396 475 254

                  Βουλγαρία

                  610 045 827

                  Τσεχική Δημοκρατία

                  893 541 801

                  Εσθονία

                  196 062 637

                  Κύπρος

                  Δεν εφαρμόζεται.

                  Λεττονία

                  119 182 130

                  Λιθουανία

                  227 306 177

                  Ουγγαρία

                  542 366 600

                  Μάλτα

                  Δεν εφαρμόζεται.

                  Πολωνία

                  2 648 181 038

                  Ρουμανία

                  1 279 835 099

                  Σλοβενία

                  93 628 593

                  Σλοβακία

                  331 433 516

         (1)  Για τους σκοπούς της από κοινού τήρησης των σχετικών δεσμεύσεων δυνάμει του άρθρου 3 παράγραφος 1 του πρωτοκόλλου του Κιότο όπως προβλέπεται στις διατάξεις του άρθρου 4 του πρωτοκόλλου αυτού, σύμφωνα με την απόφαση 2002/358/ΕΚ και με εφαρμογή στα κράτη μέλη που αναφέρονται στο παράρτημα II της απόφασης αυτής.